b'\n_START_ARTICLE_\nInformatorius\n_START_PARAGRAPH_\nInformatorius (vok. V-Mann, V-Person, VP) \xe2\x80\x93 organizacijos narys, reguliariai teikiantis informacij\xc4\x85 kokiai nors kitai organizacijai, da\xc5\xbeniausiai prie\xc5\xa1i\xc5\xa1kai (pvz., spec. tarnyboms, policijai)._NEWLINE_Informatori\xc5\xb3 pagalba veiksmingai kovojama su politiniais ekstremistais, nusikalstamoms organizacijomis arba delinkventine aplinka, narkotikus platinan\xc4\x8diais asmenimis, raudon\xc5\xb3j\xc5\xb3 \xc5\xbeibint\xc5\xb3 organizacijomis, veikian\xc4\x8diomis ties \xc4\xafstatymo riba._NEWLINE_Prie\xc5\xa1ingai nei slaptasis agentas informatorius n\xc4\x97ra organizacijos, kuriai perduodama informacija, narys ar tarnautojas, o privatus asmuo, priklausantis tokiai organizacijai, kurios veikla patenka \xc4\xaf teis\xc4\x97saugos bei analogi\xc5\xa1k\xc5\xb3 organizacij\xc5\xb3 akirat\xc4\xaf d\xc4\x97l savo vykdomos veiklos ar propaguojam\xc5\xb3 id\xc4\x97j\xc5\xb3 (pavyzd\xc5\xbeiui, neonaci\xc5\xb3 organizacijos Vokietijoje nevykdo nusikaltim\xc5\xb3, bet d\xc4\x97l skleid\xc5\xbeiam\xc5\xb3 antivalstybini\xc5\xb3 id\xc4\x97j\xc5\xb3 nuolat yra stebimos VFR tarnyb\xc5\xb3)._NEWLINE_Informatori\xc5\xb3 d\xc4\x97ka svarbi tam tikros organizacijos informacija patenka be joki\xc5\xb3 tarpinink\xc5\xb3 tiesiai tuo besidomin\xc4\x8dioms institucijoms, tod\xc4\x97l yra didesn\xc4\x97 informacijos tikrumo, i\xc5\xa1samumo ir teisingumo tikimyb\xc4\x97.\n_START_SECTION_\nVeiklos motyvacija\n_START_PARAGRAPH_\nInformatoriaus veiklos motyvacija gali b\xc5\xabti \xc4\xafvairi \xe2\x80\x93 be finansinio intereso bendradarbiauti skatina asmeniniai motyvai: ker\xc5\xa1tas, konkurencija, baim\xc4\x97 d\xc4\x97l ateities, taip pat \xc4\xafstatymo numatytos nuolaidos d\xc4\x97l \xc4\xafvykdyt\xc5\xb3 nusikalstam\xc5\xb3 veik\xc5\xb3, jei bendradarbiaujama su teis\xc4\x97sauga.\n_START_SECTION_\nAtribojimas\n_START_PARAGRAPH_\nTam tikr\xc4\x85 informatori\xc5\xb3 grup\xc4\x99 sudaro taip vad. neoficial\xc5\xabs darbuotojai (IM)._NEWLINE_Counterman (CM) taip pat gali b\xc5\xabti laikomas informatoriumi (agentu)._NEWLINE_Informatorius gali tapti agentu provokatoriumi (\xe2\x80\x9eAgent provocateur\xe2\x80\x9c), ribos n\xc4\x97ra ai\xc5\xa1kios. Jeigu informatorius taip paveikia kaltinink\xc4\x85, kad pastarojo ketinimai ir valia palygintinos su kurstytojo vaidmeniu, tokia veika pagal Europos \xc5\xbdmogaus Teisi\xc5\xb3 Teismo (E\xc5\xbdTT) jurisprudencij\xc4\x85 yra laikoma kaip teisingo teismo \xe2\x80\x9eFair-Trial\xe2\x80\x9c principo pa\xc5\xbeeidimas (asmuo turi tur\xc4\x97ti teis\xc4\x99 \xc4\xaf teising\xc4\x85 fair teismo proces\xc4\x85) pagal E\xc5\xbdTK 6 straipsnio nuostatas, o tai suponuoja tai, kad valstyb\xc4\x97 netenka teis\xc4\x97s bausti, kadangi pati \xc4\xafsitrauk\xc4\x97 \xc4\xaf nusikalstamos veikos padarym\xc4\x85 ir kartu joje dalyvavo.\n_START_SECTION_\nReik\xc5\xa1m\xc4\x97\n_START_PARAGRAPH_\nKai kuriose valstyb\xc4\x97se Auk\xc5\xa1\xc4\x8diausieji Teismai (pvz., VFR Bundesgerichtshof) nepaiso E\xc5\xbdTT teismo praktikos ir provokacij\xc4\x85 laiko tik \xc5\xa1velninan\xc4\x8dia aplinkybe, nepanaikinan\xc4\x8dia veikos prie\xc5\xa1ingumo teisei._NEWLINE_Informatori\xc5\xb3 veiklos klausimas tapo aktualus ypa\xc4\x8d kei\xc4\x8diantis valstybiniams re\xc5\xbeimams. Sugriuvus TSRS, buvusiose socialistin\xc4\x97se valstyb\xc4\x97se vis daugiau keliama \xc4\xaf vie\xc5\xa1um\xc4\x85 archyvin\xc4\x97s speciali\xc5\xb3j\xc5\xb3 tarnyb\xc5\xb3 informacijos apie \xc4\xafvairi\xc5\xb3 asmen\xc5\xb3 bendradarbiavim\xc4\x85 su TSRS slaptosiomis organizacijomis.'